เชียร์กองทองทำกำไรน้ำมันรอช้อนหุ้นจีน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บล.ฟิลลิป คงคำแนะนำ ซื้อกองทุนทองคำ ส่วนสินทรัพย์อื่นชะลอรอดูสถานการณ์ 
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวมบริษัทหลักทรัพย์ (บล.) ฟิลลิป (ประเทศไทย) เปิดเผยว่า การลงทุนในสัปดาห์นี้ (28 ธ.ค. 25534 ม.ค. 2554) ยังคงคำแนะนำเหมือนสัปดาห์ก่อน ราคาสินทรัพย์เสี่ยงส่วนใหญ่ยังคงแกว่งตัวอยู่ในกรอบแคบๆ ระยะสั้นแนะนำให้ชะลอการลงทุน ยกเว้นการลงทุนในทองคำซึ่งแนะนำสะสมต่อเนื่องจากราคาทั้งในระยะสั้นและระยะยาวยังดีอยู่ 
กองทุนทองคำที่แนะนำยังคงเป็น KGOLD ของ บลจ.กสิกรไทย และกองทุนทองคำของ บลจ.แอสเซ็ท พลัส ASPGOLD ซึ่งมีการป้องกันความเสี่ยงอัตราแลกเปลี่ยนเช่นกัน แต่กองหลังมีค่าใช้จ่ายแพงกว่า
สำหรับการลงทุนระยะยาวให้สะสมกองทุนหุ้นตลาดเกิดใหม่ เมื่อเห็นราคาลดลง แนะนำ ABGEM และ ABAPAC ของ บลจ.อเบอร์ดีน 
ขณะที่กองทุนจีนน่าจะเห็นความผันผวนเพิ่มขึ้น หลังจากปรับขึ้นอัตราดอกเบี้ยที่เร็วกว่าคาด แต่เป็นจังหวะที่ดีในการเข้าสะสมกองทุนจีนเพื่อการลงทุนในระยะยาว แนะนำสะสมกองทุนจีน ABCG 
ด้านกองทุนน้ำมัน ยังคงคำแนะนำขายทำกำไรและรอสะสมเมื่อราคาอ่อนตัว แนวรับระยะสั้นอยู่ที่ 84.38 เหรียญสหรัฐต่อบาร์เรล และแนะนำกองทุนน้ำมัน KOIL ของ บลจ.กสิกรไทยตามเดิม